На основу члана 8. Закона о платама у државним органима и јавним службама („Службени гласник РС”, бр. 34/01, 62/06 – др. закон, 116/08 – др. закон, 92/11, 99/11 – др. закон, 10/13, 55/13, 99/14, 21/16 – др. закон и 113/17 – др. закон) и члана 42. став 1. Закона о Влади („Службени гласник РС”, бр. 55/05, 71/05 − исправка, 101/07, 65/08, 16/11, 68/12 − УС, 72/12, 7/14 − УС, 44/14 и 30/18 − др. закон),

Влада доноси

УРЕДБУ

о изменaма и допуни Уредбе о коефицијентима за обрачун и исплату плата запослених у јавним службама

Члан 1.

У Уредби о коефицијентима за обрачун и исплату плата запослених у јавним службама („Службени гласник РС”, бр. 44/01, 15/02 – др. уредба, 30/02, 32/02 – исправка, 69/02, 78/02, 61/03, 121/03, 130/03, 67/04, 120/04, 5/05, 26/05, 81/05, 105/05, 109/05, 27/06, 32/06, 58/06, 82/06, 106/06, 10/07, 40/07, 60/07, 91/07, 106/07, 7/08, 9/08, 24/08, 26/08, 31/08, 44/08, 54/08, 108/08, 113/08, 79/09, 25/10, 91/10, 20/11, 65/11, 100/11, 11/12, 124/12, 8/13, 4/14, 58/14 и 19/21), у члану 2. тачка 12. реч: „завод”, у одређеном падежу, замењује се речју: „фонд”, у одговарајућем падежу и уз употребу малог и великог слова на одговарајућем месту.

Члан 2.

У члану 3. тачка 12. реч: „завод”, у одређеном падежу, замењује се речју: „фонд”, у одговарајућем падежу и уз употребу малог и великог слова на одговарајућем месту.

У подтачки 2), алинеја трећа речи: „и председника лекарске комисије за град Београд, председника лекарске комисије” бришу се.

Алинеја пета мења се и гласи:

„ – за начелника одељења лекарских комисија, шефа одсека лекарских комисија за град Београд, шефа одсека лекарских комисија преко 200.000 осигураника, шефа одсека лекарских комисија до 200.000 осигураника, председника лекарских комисија, лекара и члана лекарске комисије – вештака - до 30%”.

После подтачке 3) додаје се подтачка 3а) која гласи:

„3а) за послове помоћи при остваривању права из здравственог осигурања: за начелника одељења лекарских комисија, шефа одсека лекарских комисија за град Београд, шефа одсека лекарских комисија преко 200.000 осигураника, шефа одсека лекарских комисија до 200.000 осигураника, председника лекарских комисија, лекара и члана лекарске комисије – вештака - до 35%”.

Тачка 13. подтачка (3) мења се и гласи:

„(3) лекару вештаку - до 55 %”.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”, а примењује се на обрачун и исплату плата почев од плате за мај 2021. године.

05 Број: 110-4260/2021

У Београду, 12. маја 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |